Modderfort | LekkeSlaap
Modderfort is in die Oos-Vrystaat in Rosendal en bied gerieflike oornagverblyf, 'n naweekwegbreek of gehalteverblyf aan sakereisigers.
Die kothuis is ideaal vir 'n paartjie, 2 enkelsakeisigers of 'n gesin en beskik oor 2 slaapkamers wat 1 badkamer deel. Elke kamer het 'n dubbelbed en die badkamer het 'n bad, toilet en 'n wasbak. Daar is 'n ou watertenk in die tuin wat in 'n buitestort omskep is.
Die kombuis het 'n stoof, oond, yskas, koffie- en teemaakgeriewe, breekware en eetgerei. Die leefarea is stylvol ingerig met 'n paar interessante meubelstukke en kunswerke en 'n outydse houtstoof.
Die leefarea bied toegang tot 'n ruim stoep deur dubbeldeure. Daar is braaigeriewe en 'n tuin wat gaste kan benut. Die tuin is ook omhein en honde is welkom indien dit vooraf met die eienaars gereël word.